- «Քաղաքացիական պայմանագիրը» մասնակցելու է հաջորդ խորհրդարանական ընտրություններին՝ անկախ սահմանադրական փոփոխության հանրաքվեի արդյունքներից: Սակայն այլ հարց է՝ պատրա՞ստ է արդյոք ՔՊԿ-ն դրան: Այս պահին՝ ոչ: Սակայն, ինչպես արդեն ասել ենք, շտապելու ժամանակ չունենք: 2017 թվականին հաղթելու ճանապարհին շատ երկար եւ դժվարին ճանապարհ պետք է անցնենք՝ սկսած տարածքային կառույցների բացումից, մինչեւ ընտրարշավի հստակ մարտավարության եւ մեխանիզմների մշակում: Պետք է 2017-ին ժողովրդին հստակ կերպով կարողանանք ներկայացնել, քայլ առ քայլ, թե ինչպես ենք պատրաստվում հաղթել եւ ինչ ենք անելու հաղթելուց հետո: Այս ամենը պատրաստվում ենք անել հասարակության լայն շերտերի մասնակցությամբ եւ վերահսկմամբ: Իսկ կհաջողվի՞ մեզ դա, թե ոչ՝ կախված է բոլորիցս: